Kaesŏng

**Kaesŏng** (**Gaeseong**; ) grad u provinciji Sjeverni Hwanghae na jugu Sjeverne Koreje (DNRK), bivši direktno upravljani grad, poznat po tome što je prošlosti bio prijestolnica korejske dinastije Koryo. Grad se nalazi kraj Industrijske oblasti Kaesŏng i u njemu se nalazi ostaci palače Manwoldae. U prošlosti se zvao Songdo. Napredovao je kao trgovačko središte, odnosno zahvaljujući proizvodnj korejskog ginsenga, po čemu je poznat širom svijetu. U današnjoj DNRK predstavlja središte lake industrije. Prema podacima iz 2008. u njemu živi 308.440 stanovnika.

## Spomenici i lokaliteti
Unutar planinskog područja Kaesonga nalaze se istorijski spomenici i lokaliteti, nastali u vrijeme dinastije Koryo (918-1392). Kao cjelina, oslikavaju političke, kulturne, filozofske i duhovne vrijednosti glavnog grada ujedinjene države Koryo tokom prelaska iz budističke u konfučijansku filozofiju. Kompleks spomenika sastoji se od dvanaest odvojenih komponenti. 

Prvih pet spomenika su odvojeni dijelovi gradskih zidina Kaesonga, nekadašnjeg trostrukog odbrambenog sistema Koryo. Najizrazitiji dio je zid Palocham iz 896. godine, unutar kojeg je kasnije izgrađena palača. Vanjski zid izgrađen je 1009-1029. godine, povezujući okolne planine (Songak, Puhung, vrh Tokam, planina Ryongsu i planina Jine). Unutrašnji zid nastao je 1391.
 
Ostalih sedam komponenti su:
* arheološko nalazište palate Manwoldae i ostaci astronomske i meteorološke opservatorije Kaesong Chomsongdae 
* kapija Kaesong Namdae, glavna južna gradska kapija u Unutrašnjem zidu, 
* bivša visokoškolska ustanova Koryo Songgyungwan, koja je obrazovala nacionalne zvaničnike Korya 
* konfučijanska privatna škola Sungyang Sowon, na mjestu bivše rezidencije Jong Mong Jua, 1337-1392, ministra Korya čije je ubistvo označilo svrgavanje Korya
* most Sonjuk, gdje je Jong Mong Ju ubijen i spomenici Phyochung (dvije stele u spomen na Jong Mong Jua)
* mauzolej kralja Wang Kona sa pripadajućim skupom sedam grobnica i skupom grobnica Myongrung,
* mauzolej kralja Kongmina.

Komponente serijskog dobra zaštićene su na nacionalnom nivou Zakonom Demokratske Narodne Republike Koreje o zaštiti kulturnih dobara (1994.) i njegovim propisima (2009.), kojima upravlja Nacionalni biro za očuvanje kulturnih dobara (NBCPC). Sve osim grupe Sedam grobnica i grupe grobnica Myongrung proglašene su nacionalnim blagom; ova dva su zaštićena kao mjesta očuvanja.

### Svjetska baština
Istorijski spomenici i mjesta u Kaesongu su uvrštena na listu UNESCO-ove svjetske baštine. Odluka je donešena na 47-om zasjedanju Komiteta za svjetsku baštinu od 6-16 jula 2025. god. u UNESCO-om sjedištu u Parizu.

Planine i šume u zaštitnoj zoni Svjetske baštine zaštićene su Zakonom Demokratske Narodne Republike Koreje o zaštiti okoliša (1986.) i Zakonom o šumama DNRK (1992.). Gradskim zemljištem unutar zaštitne zone upravlja se Zakonom o zemljištu DNR Koreje (1977.) i Zakonom DNR Koreje o upravljanju gradovima (1992.). Izmijenjeni Zakon o zaštiti kulturnih dobara, Uredba za provedbu Zakona o zaštiti kulturnih dobara i novopripremljene Smjernice za zaštitu i upravljanje historijskim spomenicima i lokalitetima u Kaesongu, odobrene su u septembru 2013. godine i osiguravaju zaštitu zaštitne zone kao susjednog dobra i obuhvatit će posebnu zaštitu područja tradicionalnih kuća koje se nalaze neposredno sjeverno-sjeverozapadno od kapije Namdae.

## Reference

## Vanjske veze

* German website about the City of Kaesong
* BBC News North Korea opens hidden city to tourists